system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Vama Veche (formație).
assistant
Vama Veche a fost o formație românească de muzică rock, fondată în septembrie 1996. Membrii fondatori sunt Traian Bălănescu (claviaturi), Liviu Mănescu (chitară bas) și Tudor Chirilă (vocal). Ionel "Tase" Tănase (baterie) colaborează cu trupa numai pentru primul lor album, "Nu am chef azi" (1998), locul său în formație fiind luat mai apoi de Răzvan "Lapi" Lupu.

Formația Vama Veche 
Urmează în 1999 albumul "Vama Veche"; trupa pornește în turneul "Povestea merge mai departe", care se desfășoară în 15 orașe. Membrii formației urcă pe scenă alături de alți 6 instrumentiști - vioară, violoncel, percuție, flaut, chitară. 

Vama Veche era o trupă ce s-a dorit non-conformistă și deschizătoare de drumuri, iar acest lucru a fost cel mai bine ilustrat de cel de-al treilea album al lor, un album conceptual, o operă rock, ce a și dat naștere unui spectacol. "Am să mă întorc bărbat" a stârnit numeroase controverse la lansarea sa. Discul narează povestea unui tânăr, Andrei Gavrilă, recrutat în cadrul stagiului militar obligatoriu, și care sfârșește prin a se sinucide, cu puține zile înainte de a se întoarce acasă, din cauza numeroaselor suferințe si umiliri îndurate pe parcursul celor 12 luni de armată. Acest album a marcat și începutul colaborării cu chitaristul Eugen Caminschi, devenind membru cu drepturi depline în cadrul formației.

Discografie
 1997 - Nu am chef azi
 1999 - Vama Veche
 2000 - Nu ne mai trageți pe dreapta (maxi-single)
 2002 - Am să mă întorc bărbat
 2004 - Best of Vama Veche - Tuborg Music Collection 5
 2006 - Fericire în rate

Despărțirea trupei și problemele legale 
În toamna lui 2006 trupa s-a despărțit, iar în decembrie 2006, Traian Bălănescu, Răzvan "Lapi" Lupu și Liviu Mănescu au acționat în instanță membrii trupei Vama, pentru încălcarea drepturilor de autor asupra pieselor Vama Veche. În urma unei decizii a ICCJ pronunțată în martie 2010, Tudor Chirilă și trupa Vama nu mai aveau voie să interpreteze piesele compuse de membrii Vama Veche fără acordul foștilor lor colegi de trupă. 

În vara anului 2010, cele două trupe formate ca urmare a despărțirii din 2006, Vama și Trupa Veche, au ajuns la un acord privind interpretarea cântecelor din repertoriul formației Vama Veche, ambele trupe putând să interpreteze aceste piese.

Formația Vama 
Vama este o trupă înființată de Tudor Chirilă în 2006, la scurt timp după destrămarea trupei Vama Veche. A lansat trei albume de studio, Vama (apărut în 2008), 2012 “Vama Better” (apărut in 2017), cel din urmă marcând direcția trupei în zone pop-dance. Membrii trupei sunt: Tudor Chirilă (vocal), Eugen Caminschi (chitară), Gelu Ionescu (claviaturi), Lucian Cioargă (baterie), Dan Lucian (chitară bas). - Dan Opris?

Formația Trupa Veche 
Trupa Veche este o trupă rock fondată de foștii membrii rămași din trupa Vama Veche, Traian Bălanescu (claviaturi, pian), Liviu Mănescu (chitară bas) și Răzvan Lupu „Lapi” (baterie). În 2007 lansează albumul 1907 km. La începutul anului 2010, membrii formației erau Traian Bălănescu (pian), Liviu Mănescu (chitară bas), Doru Cincă (baterie), Bogdan Sandu (chitară) și Bogdan Olaru (vocal)..

Note

Legături externe
 Site-ul oficial Vama Veche
 Cu Vama Veche, spre tinutul Copilariei, Formula AS - anul 1999, numărul 388
 O poveste frumoasa, la al 4-lea episod, Formula AS - anul 2000, numărul 434

Serial în Jurnalul Național -  
 De cand Vama Veche?, 5 iunie 2006, Alex Revenco, Jurnalul Național
 Legaturi pretioase, 5 iunie 2006, Raluca Grintescu, Jurnalul Național
 Colegi de breasla, 5 iunie 2006, Cristina Ologeanu, Jurnalul Național
 Albume de top, 5 iunie 2006, Mihnea Columbeanu, Jurnalul Național
 Liviu Manescu - Nepotrivitul, 5 iunie 2006, Loreta Popa, Jurnalul Național
 Razvan Lupu (Lapi) - Versatilul, 5 iunie 2006, Loreta Popa, Jurnalul Național
 Eugen Caminschi - Chitaristul, 5 iunie 2006, Alex Revenco, Jurnalul Național
 Tudor Chirila - Actorul, 5 iunie 2006, Alex Revenco, Jurnalul Național
 Tudor, in ochii mamei, 5 iunie 2006, Adriana V. Paduraru, Jurnalul Național
 Traian Balanescu - Leul bland, 5 iunie 2006, Mihnea Columbeanu, Jurnalul Național
 ASMIB - o clipa unica, 5 iunie 2006, Mihnea Columbeanu, Jurnalul Național
 Un spectacol cu... cantec, 5 iunie 2006, Personajele Lui Heinrich Zimmer In Dramatizarea Lui Vlad Zografi, Aduse In Scena De Regizoarea Andreea Vulpe, Jurnalul Național
 De ce cantam acest cantec?, 5 iunie 2006, Mihnea Columbeanu, Jurnalul Național
 O lume virtuala, 5 iunie 2006, Mihnea Columbeanu, Jurnalul Național

Vezi și
 Vama
 Tudor Chirilă
 Eugen Caminschi

Formații rock românești
Formații rock din București
Fondări în 1996
Desființări în 2006